હવે જો તમારા કર્મ પાછળ કોઈને નુકસાન નાં કરે તેવા હેતુઓ જેવી કે ઉદારતા, સદભાવ અને કરુણા વરસતી હોય તો આ કર્મો તમારા પ્રેમાળ, સમજદાર, કાળજી રાખનાર તરીકેના વિકાસમાં મહત્વનો ભાગ ભજવે છે. એક સરસ ઉમદા વર્તણૂકનું બીજ વવાઈ જાય જે ભવિષ્યમાં વૃક્ષ બનીને મહોરી ઊઠે. સારા કર્મો એક આદત બની જતી હોય છે. વારંવાર તમે આવા કર્મો કરવા પ્રેરાતા હોવ છો. તમારું વલણ જ લાંબે ગાળે બદલાઈ જતું હોય છે. આપણા કર્મો પાછળનો હેતુ જો બધાને નુકસાનકારક એવા ક્રોધ, ક્રૂરતા અને લોભ જ હોય અને વારંવાર તેવું કરવા પ્રેરાતા હોઈએ તો આપણું આચરણ કાયમ માટે એવું બનતા વાર લાગે નહિ.